6o 
Luczenbacher úr a csontokat beküldeni ígérte a 
m. n. Múzeumba, és miként Krenner úrtól tudom, már 
be is érkezett egy küldemény, melyben van az egyik 
agyar öt darabban, és az alapi nyakszirtcsont egy része 
a két bütyökkel (os occipitale basilare, condylus). 
Szabadjon ezen alkalommal megemlékezni egy más 
Mammuth példányról is, melynek lelhelye Nagy-Maros, 
tehát a mely ugyanazon Trachythegységnek, mely Nagy- 
Maros és Zebegény között oly feltünőleg _ nyomul a 
Duna felé, ellenkező lejtjén volt betemetve. Én az 1865. 
évi május 1 -jén tett kirándulásom alkalmával jöttem tudo¬ 
mására s a hely színén az előjövési körülményeket fel¬ 
jegyeztem. 
Mindjárt a házak felett, egy előhegyen találták egy 
évvel korábban az u. n. „Kurzer Riegel“ déli oldalán a 
szőlők között. A kőzetsor a következő: felül Lösz, sok 
csigával és egyes quarcz-kavicsokkal. Vastagsága vagy 
20 bécsi láb. Alatta kavicsréteg 3—4 láb vastagságban, 
melyben kisrészt Quarczot, legnagyobbrészt amphiboldús 
Trachytot ismerhetni fel hömpölyökben. A Löszt helyen¬ 
ként Nyirok borítja még, melynek színe veres, savval 
nem pezseg, csiga nincs benne, úgy tetszik utólagosan 
jött a Löszre a magas Trachythegységről. Egy helyen 
a Löszben magában is látható Nyirok, mint kis bete¬ 
lepülés. 
A Mammuth-csontokat a helybeli orvos dr. Rónay, 
egykori tanítványom vette észre, ki engemet a hely 
színére kisérni szíveskedett s a dolgot így adta elő: a 
csontok a Lösz alatt, a kavicsrétegben jöttek elő, legelő¬ 
ször a medencze látszott, aztán ástak az általa kimutatott 
irányban s találták a koponyát, de igen porladozó álla¬ 
potban, a koponyában benne voltak a fogak. Megtalál¬ 
ták az alszárcsontokat, a lapcsontot, s a csigolyákat. A 
hátcsigolyák együtt voltak, szépen lehetett a csigolya- 
nyujtványokat kivenni, sőt ezek lefolyása szerint halad¬ 
ván jöttek a fejre azon a helyen, hol azt gyanítani lehe¬ 
tett. Bordákat is szedtek, de nagyon el voltak korhadva. 
Az agyarnak darabjaiból én is láttam valamit. Az 
egész hely, melyen ezen csontok előjöttek, vagy 4 öl 
hosszú volt. Igen valószínű, hogy az egész állat váza 
együtt volt. 
